আরিফুল হক চৌধুরী পথসভায় আক্ষেপ করে বলেন, সরকার আমাকে মিথ্যা-মামলায় আড়াই বছরের বেশি সময় বন্দি করে রেখেছে। নগরীর উন্নয়ন নিয়ে আমার স্বপ্ন পূরণকে বাধাগ্রস্থ করেছে। তবুও আমার দায়িত্বের দুই্ বছরে নগরীর উন্নয়নে এমনভাবে নিজেকে নিয়োজিত রেখেছি, যাতে মানুষের ভালোবাসা আমি অর্জন করতে পারি। আপনাদের এই ভালোবাসা, আমাকে চোখে আঙ্গুল দিয়ে দেখিয়েছে নগরীর উন্নয়নে আমাকে আরো অনেক কিছু করতে হবে। আমি মেয়র নির্বাচিত হলে আপনাদের স্বপ্নকে পূরণ করতে নিজেকে আত্মনিয়োগ করবো। সিলেট নগরীকে একটি মেগাসিটি হিসেবে তৈরী না করার আগ পর্যন্ত আমি থামবো না। আরিফুল হক চৌধুরী সকল ষড়যন্ত্রের বিরুদ্ধে সচেতন থাকার জন্য জনগণর প্রতি উদাত্ত আহবান জানান।